पाएं अपने शहर की ताज़ा ख़बरें और फ्री ई-पेपरडाउनलोड करें
बोड़ला ब्लॉक के ग्राम बोदा से लीलादादर तक करीब 5 किमी लंबी डब्ल्यूबीएम सड़क बननी है। कार्य एजेंसी वन विभाग है, जिसने एक निजी ठेकेदार को काम दिया है। ठेकेदार ने सड़क पर मिट्टी-मुरुम बिछाकर अधूरा छोड़ दिया है। काम भी बंद कर दिया है। जिसके चलते स्थानीय ग्रामीणों में नाराजगी है।
निर्माण स्थल पर कहीं भी एस्टीमेट बोर्ड नहीं लगाए गए हैं, जिससे कि कार्यों में पारदर्शिता आ सके। स्थानीय ग्रामीणों का कहना है कि ठेकेदार निर्माण में गड़बड़ी कर रहा है।। सड़क निर्माण के लिए पास ही मुरुम व पत्थर खोदकर पूर्व में बनी कच्ची सड़क को समतल कर दिया है। अभी तक डब्ल्यूबीएम सड़क नहीं बनाई गई है। ग्रामीणों ने बताया कि यह सड़क डब्ल्यूबीएम बनेगी या नहीं, इसमें भी संदेह है।
ग्रामीणों ने बताया कि इस सड़क पर बरसात में आने-जाने में परेशानी होती थी। इस सड़क को डब्ल्यूबीएम बनाने की स्वीकृति मिली है, लेकिन कार्य एजेंसी वन विभाग ने जिस ठेकेदार का काम दिया है, उसने केवल मुरुम-मिट्टी डाल कर छोड़ दिया है। डब्ल्यूबीएम सड़क नहीं बनाई है। वन विभाग बोड़ला के एसडीओ एमएस डोंगरे का कहना है कि टेंडर हुआ है। डब्ल्यूबीएम सड़क बनाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn